אברהם סוחמי

אברהם סוחמי (1935 - 9 במאי 2020) היה יזם, ממציא ומדען. מאבות תעשיית הטכנולוגיה העלית (היי-טק) בישראל.
סורק [[CT בעל 64 פרוסות "Brilliance" שפותח ויוצר באלסינט]]

==ביוגרפיה==
סוחמי נולד באיזמיר, שבטורקיה, עלה לבדו לישראל ב-1949 והתחנך בכפר הנוער יוהנה ז'בוטינסקי בבאר יעקב. סוחמי למד מתמטיקה-פיזיקה באוניברסיטה העברית בירושלים. ולימודים לתואר שלישי בפיזיקה גרעינית בפקולטה לפיזיקה בטכניון, חיפה. לאחר שסיים את הדוקטורט מונה למרצה בפקולטה. בשנת 1969 הקים את חברת אלסינט כחברת-בת של חברת אלרון ומונה למנכ"ל. הקמת אלסינט הייתה ביוזמתם של עוזיה גליל מנכ"ל אלרון ושל דן טולקובסקי, מנכ"ל דיסקונט השקעות שמונה כיו"ר אלסינט, שביקשו להיעזר בכישוריו וניסיונו של סוחמי והקצו למיזם החדש 1/4 מיליון דולר. לאלרון הייתה חברת-בת נוספת: אלביט. בעוד שאלביט התמחתה במוצרים ומערכות צבאיות, התמחתה אלסינט בתחום הדימות הרפואי האזרחי. בשנת 1976 הציגה אלסינט את סורק ה-CT מתוצרתה ובשנת 1982 הציגה את סורק ה-MRI מתוצרתה. אלסינט הייתה החברה הישראלית הראשונה, שהונפקה בבורסה בניו-יורק ב-1972. סוחמי עזב את ישראל ב-1985 לאחר שנפתחה חקירה מטעם מס-הכנסה והרשות לניירות ערך נגד אלסינט. סוחמי עבר להתגורר בעמק הסיליקון קליפורניה, ארצות הברית. רק לאחר 14 שנה חזר זמנית לישראל לאחר שהושג הסדר משפטי, אך נשאר להתגורר בארצות הברית. לאחרונה ב-2016 הקים את חברת אלסינט טומוגרפיה<ref>https://finder.startupnationcentral.org/company_page/elscint-tomography</ref> (Elscint Tomography) יחד עם בנו שמואל, לאבחון סרטן-שד. סוחמי גם טען שבעזרת טכנולוגיה זו ניתן לאתר מנהרות חמאס החודרות לארץ, אולם לא מצא אוזן קשבת בצה"ל. הניסויים הקליניים נערכים במרכז הרפואי רמב"ם בחיפה.

סוחמי נפטר ב-9 במאי 2020. הניח אחריו רעיה -רחל ושלושה ילדים.

==תפיסתו העסקית==

המוצר הראשון שיצר סוחמי באלסינט היה מונה גייגר. מכירת המוצר נכשלה היות שהשוק כבר היה רווי ולא הייתה דרישה גדולה למכשירים חדשים. סוחמי הפנים, שחלון ההזדמנויות צר ביותר ולכן פריצה טכנולוגית/מדעית חשובה יותר מאיכות המוצר ומחירו. הנה כי כן, התרכז סוחמי בשוק הדימות הרפואי, שלא היה מפותח בזמנו אולם היה בשל לחידושים טכנולוגיים. סוחמי גם הניח, שכאשר המתחרים יוציאו לשוק מכשירים דומים, הוא כבר יספיק לפתח גרסה יותר משוכללת ובכך שוב יקדים את המתחרים. להרחבה, ראה ריאיון סוחמי בעיתון "ידיעות אחרונות" 20 במאי 1983 .

==פעילותו הציבורית==
מלבד פעילותו העסקית סוחמי גם נטל חלק בפעילות ציבורית:
* היה פעיל במפלגת ד"ש, שהוקמה לאחר מלחמת יום הכיפורים בראשות יגאל ידין.
* חבר בוועדה מייעצת אמריקנית­-ישראלית לקידום המו"פ התעשייתי בארץ, לצד דן טולקובסקי ומשה ארנס ובכירי התעשייה האמריקנית.
* חבר המרכז לרפורמות ומנהיגות ליד המכללה האקדמית נתניה.<ref>[https://www.netanya.ac.il/ResearchCen/Reforms-Leadership/Pages/About-us.aspx אודות המרכז]</ref>

==פרסים ותוארי כבוד==
2019 -חבר כבוד מהאיגוד הישראלי להנדסה רפואית וביולוגית (ISMBE)<ref>[מהנדסים מצילי חיים: פריחת תחום ההנדסה הביו-רפואית בארץ https://m.tau.ac.il/bio-med-eng-convention-2019
]</ref>
1981 -דוקטור לשם כבוד מהטכניון.<ref>Technion President's report 2019 https://promoteach.technion.ac.il/files/2019/07/tbaj.pdf</ref>
1979 -פרס התעשייה מהתאחדות התעשיינים.

==פטנטים שסוחמי הגיש ושותפים==
סוחמי היה ממציא פורה והוא רשם עשרות פטנטים. להלן הפטנטים האחרונים שרשם.
<div class="mw-content-ltr">Method and apparatus for delineating the position of a specific tissue 12 במאי 2020
Linear velocity imaging tomography 7 באפריל 2020 
28 בדצמבר 2017 Hearing Eyeglass System and Method 
Hearing Eyeglass System and Method 24 באוגוסט 2017
Linear Velocity Imaging Tomography 6 ביולי 2017
Method and apparatus for mapping the underground soil 14 בפברואר 2017
Method and apparatus for mapping the underground soil 30 ביוני 2016
Multi-storey buildings built over road air-spaces 23 בפברואר 2016
19 במאי 2015 Hearing devices based on the plasticity of the brain
Multi-storey buildings built over road air-spaces 5 בפברואר 2015
Audio communication networks 23 בדצמבר 2014
Social network with enhanced audio communications for the hearing impaired 18 בנובמבר 2014
Audio Communication Networks 19 בדצמבר 2013
Cellphone managed hearing eyeglasses 24 בספטמבר 2013
Radiation cameras 22 בנובמבר 2012

 </div>

==לקריאה נוספת==
* כלכלת תעשייה, האוניברסיטה הפתוחה, יחידות 1-2-3.
* ענבל אורפז, DNA של יזמות: סוד ההצלחה של ההי-טק בישראל, באתר וואלה! NEWS, ינואר 2012.
* עוזיה גליל, תעשיית ההיי-טק הישראלית, ספריית מט"ח.
* עמוס לבב, שבבים של תקווה: סיפוריהם של יזמי תעשיית ההיי-טק הישראלית, זמורה-ביתן, 1998

==קישורים חיצוניים==
* שושן מנולה, [https://www.colbonews.co.il/haifa-news/77835/ מייסד אלסינט ד"ר אברהם סוחמי הלך לעולמו], "כלבו", 10 במאי 2020

==הערות שוליים==

קטגוריה:יזמי היי-טק ישראלים
קטגוריה:מנכ"לים ישראלים
קטגוריה:משקיעי הון סיכון ישראלים
קטגוריה:ישראלים בתעשיית המחשבים
קטגוריה:אנשי עסקים ישראלים
קטגוריה:ישראלים ילידי טורקיה
קטגוריה:עולים לאחר קום המדינה: 1948–1950
קטגוריה:בוגרי כפר הנוער יוענה ז'בוטינסקי
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1935
קטגוריה:ישראלים שנפטרו ב-2020